Vervroegde skool sluiting wek kommer | Die Vryburger
Vervroegde skool sluiting wek kommer
March 19, 2020 - Nuus
Die Departement van Onderwys se besluit om openbare skole vroeër te sluit, het kommer en ontevredenheid by ouers veroorsaak.
Die openbare skole het Woensdag om 11h00 gesluit en sou volgens die kalenders eers Vrydag gewees het, aangesien die vrees vir koronavirus infeksie aan die toeneem is.
Ouers reken die besluit is ondeurdag want kinders is waarskynlik veiliger in die skool se klaskamers as in die fliek teaters en groot koopsentrums waar hulle nou hulle tyd verwyl.
Toegewyde leerlinge sê hulle probeer eerder die tyd benut deur studiewerk te hersien, maar kla oor die vooruitsig dat hulle wel later in die jaar meer skooldae sal kry om op te vang wat nou verloor is.
Kommer is uitgespreek deur leerkragte dat swak resultate aan die einde van die skooljaar toegedig gaan word aan die uitbreking van die koronavirus.